เปิดเหตุผล ทำไมเงินประกันสังคมอาจไม่พอจ่ายคนกระทบโควิด-19 (คลิป)
เปิดเหตุผลใหญ่ๆ ทำไมเงินกองทุนทดแทนว่างงาน ของประกันสังคม อาจไม่พอจ่ายคนกระทบโควิด-19 คาดเม็ดเงินแค่ 164000 ล้านบาท อาจจ่ายได้แค่ 8 แสนคนหลังจากคณะรัฐมนตรีเห็นชอบทบทวนกลุ่มผู้ประกันตนตามมาตรา 33 ของกองทุนประกันสังคม ที่จะได้รับเงินชดเชยจากกรณีที่สถานประกอบการปิดกิจการจากผลกระทบจากการแพร่ระบาดโควิด-19 ซึ่งเป็นไปตามกฎกระทรวงการได้รับประโยชน์ทดแทนในกรณีว่างงาน เนื่องจากมีเหตุสุดวิสัยทั้งนี้ ลูกจ้าง ซึ่งไม่ได้รับค่าจ้าง มีสิทธิ์ได้รับประโยชน์ทดแทนในกรณีว่างงาน ในอัตรา 62% ของค่าจ้างรายวัน โดยให้ได้รับตลอดระยะเวลาที่นายจ้างหยุดประกอบกิจการ แต่ไม่เกิน 90 วัน หรือซึ่งจะได้รับเงินตั้งแต่ 4500-9300 บาทอย่างไรก็ตามในประเด็นเรื่องการนำเงินจากกองทุนทดแทนกรณีว่างงานออกมาใช้นั้น มีหลายฝ่ายกังวลว่าเงินจำนวนนี้จะไม่พอเยียวคนตกงานจากโควิด และคนที่ลาออกจากงาน หรือคนที่ตกงานที่ไม่ใช่โควิดโดย ทีมข่าวไทยรัฐออนไลน์ ได้รวบรวมจากคำสัมภาษณ์ของ นายมนัส โกศล ประธานสภาองค์การลูกจ้างพัฒนาแรงงานแห่งประเทศไทย และนางสาวอรุณี ศรีโต คณะกรรมการประกันสังคม ฝ่ายผู้ประกันตน ผ่านรายการถามตรงๆ กับจอมขวัญ ไทยรัฐทีวีช่อง 32 ดังนี้1. ตามปกติแล้ว เงินที่เราส่งประกันสังคมทุกๆ เดือน จะแบ่งเป็น 3 ส่วนคือ- เจ็บป่วย ทุพพลภาพ ตาย คลอดบุตรเราจ่าย 1.5% นายจ้างจ่าย 1.5% และรัฐบาลจ่าย 1.5%- สงเคราะห์บุตร ชราภาพ เราจ่าย 3.5% นายจ้างจ่าย 3.5% และรัฐบาลจ่าย 1.%- ว่างงาน เราจ่าย 0.5% นายจ้างจ่าย 0.5% และรัฐบาลจ่าย 0.25%2. กรณีว่างงาน ตกงาน ลาออกจากงาน ประกันสังคมจะนำเงินที่สะสมไว้ใน กองทุนทดแทนว่างงาน มาจ่ายให้กับเรา ดังนี้- ลาออกจากงาน จะได้เงินชดเชย 30% ของค่าจ้าง เป็นเวลา 90 วัน- ตกงาน จะได้เงินชดเชย 50% ของค่าจ้าง เป็นเวลา 180 วัน3. ปัจจุบันเงิน กองทุนทดแทนว่างงาน มีเงินอยู่ 164000 ล้านบาท4. สิ่งที่น่ากังวล และทำให้หลายคนวิตกว่ากองทุนทดแทนว่างงานจะไม่พอจ่าย มีดังนี้- จะมีนายจ้างลักไก่ ใช้ช่องว่าง คำว่า สุดวิสัย มาเป็นข้ออ้างให้หยุดกิจการ ซึ่งอาจจะไม่เกี่ยวข้องกับสถานการณ์โควิด-19 เช่น บริษัท ก. ไม่มีออเดอร์ตั้งแต่เดือน มี.ค. จึงสั่งหยุดงานด้วยการจ่ายเงินเดือน 75% ตาม พ.ร.บ.แรงงาน แต่พอมีกฎกระทรวงออกมา อาจจะใช้ช่องทางนี้สั่งหยุดงาน แล้วบอกว่านี่คือ เหตุสุดวิสัยจากโควิด-19 เท่ากับก็ไม่ต้องจ่ายเงินเดือนลูกจ้าง 75% และให้มาใช้เงิน 62% ในกองทุนทดแทนว่างงานแทน- คนงาน หรือแรงงาน ที่เดินทางกลับบ้านช่วงสถานประกอกการปิดเพราะรัฐสั่งให้หยุด หรือหยุดเองนั้น มีความเป็นไปได้ว่าคนกลุ่มนี้อาจจะไม่ได้กลับเข้ามาทำงาน หรือเรียกง่ายๆ ว่า ตกงาน โดนให้ออกจากงานจริงๆ ซึ่งพวกเขาต้องกลับมาใช้เงินในกองทุนทดแทนว่างงานต่อไปอีก- บอร์ดประกันสังคมเริ่มกังวล เพราะกองทุนทดแทนว่างงาน ณ วันนี้เยียวยา และจ่ายเงินให้กับลูกจ้างได้ประมาณ 8 แสนคน- สิ่งที่บอร์ดห่วง คือ ปลายปี 63 ต้นปี 64 จะมีคนลาออก ลูกจ้างก็ต้องมายื่นขอรับเงินกรณีว่างงาน หรือลาออกจากงาน และเขา คือ เจ้าของเงินที่แท้จริง ซึ่งหากมากันเยอะๆ เงินกองทุนทดแทนว่างงานก็จะไม่พอจ่าย- บอร์ดประกันสังคม ส่งสัญญาณไปที่รัฐบาลว่า จะมีการเพิ่มเงินเข้ามาให้กับกองทุนทดแทนว่างงานหรือไม่.
เปิดเหตุผลใหญ่ๆ ทำไมเงินกองทุนทดแทนว่างงาน ของประกันสังคม อาจไม่พอจ่ายคนกระทบโควิด-19 คาดเม็ดเงินแค่ 164000 ล้านบาท อาจจ่ายได้แค่ 8 แสนคน 
ประกันสังคม,เงินประกันสังคม,เงินทดแทนกรณีว่างงาน,โควิด-19,ไวรัสโคโรน่า,ตกงานโควิด,ข่าวทั่วไป